Darius Vâlcov a obţinut, astfel, arată procurorii anticorupţie, mai multe bunuri materiale, între care sumele de 90.000 de dolari şi 1.323.850 de lei, trei lingouri de aur, care cântăresc în total trei kilograme, un tablou cu ramă aurie, inscripţionat Renoir, un tablou inscripţionat Jean Cocteau şi o pictură pe lemn, inscripţionată Aurel Acasandrei. Anchetatorii susţin că acestea au fost depozitate într-un seif, care era lăsat spre păstrare unei persoane apropiate fostului ministru.

Potrivit unei surse judiciare, tabloul inscripţionat Renoir, are inscripţia casei de licitaţii Cornette de Saint Cyr, de unde s-a cumpărat tabloul, şi data achiziţiei 28 martie 2013.

Potrivit site-ului casei de licitaţie, la acea dată a fost vândut tabloul „Femme nue couchee”- Nud de femeie culcată, pictat în 1892. Acesta avea preţul de vânzare estimat între 80 000 – 100 000 de euro, şi a fost vândut cu 114.963 de euro.